Den Nord-Cimbriske Tilskuer, 1830-04-20
Udenlandsk. Rusland, Tyrkiet og Grækerland. H. M. Keiser Nicholaus bivaanede selv, tilligemed Storfyrsten, Grevinde Diebitsch Sabalkanskys Liigbegjængelse; hun var en fød Baronesse Tornauv, og opdraget af hendes Tante Marskalk de Tollys Gemalinde, i 15, Aar havde hun været formælet med Feldtmarskal Diebitsch; uden at dog Ægteskabet var velsignet med Livsarvinger. Den 26de Marts indtraf Keiseren igjen tilbage til St. Petersburg. Den almindelige Enthusiasme som Hans Majestæts overraskende Besøg havde fremkaldt i Moskau, omtales som ubeskrivelig. Da han om Morgenen efter sin Ankomst vilde gaae til Kirken for at holde sin Takkebon, mylrede Kremispladsen af saamange tusinde Mennesker som vilde see ham, at Politiet vilde gjøre Plads for Hs. Majestæt gjennem Trængselen, men han forbød det høit og sagde kun: "Lad mig slippe igjennem hos Jer, mine Børn!" og Luften gjenlød af Fryderaab. Alligevel brugte Keiseren en Qvarttime for at gaae disse tohundrede Skridt. - En engelsk Officeer skriver fra Constantinopel om den yngste Sultanindes nylige Forløsning med en ung Prinds: "Den unge Sultaninde er 19 Aar gammel, er en Circasserinde af Fødsel, og skal være i Besiddelse af stor personlig Skjønhed. Sultanen sætter endog de mahomedanske Fordomme saameget tilside, at han har tilladt en græsk Læge og en fransk Accoucheur at assistere hende ved Fødselen, disse Herrer opholdt sig i en heel Maaned i Serailler. Da Lægen aflagde Storsultanen sin Beretning om at den unge Sultaninde og Barn vare i høieste Velgaaende, nævnte denne ham ved Navn (som er noget sjeldent, da den simpleste Mahomedaner ellers ikke pleier at tiltale en Græker eller Franker. med andet Navn end Dschaur (Hund). Hs. Høihed, sagde til ham: "Stephano, jeg er tilfreds med din Opførsel, vend nu tilbage til dine Venner, de ville glæde sig over at see Dig. Hvorpaa han gav ham og hans Colleger hver en Pung med Penge af stor Værdie, og afskedigede dem. Med det engelske Dampskib, som i 52 Timer med Depescher fra Corfu, var ankommen til Ancona, har man den Efterretning at Tyrkerne i Argyrcastro og Delvino ere geraadede i Strid og aabenbar Kamp med hinanden, saa at al Handel er standset og de ulykkelige Jndvaanere lide stort Tab derved. Fra Londen skrives under 9de April, at Grækerlands Souverain Fyrst Leopold af Coburg har den 5te April under Kanonernes Torden fra Dower forladt den engelske Kyst, og er under kongel. Æresbeviisninger stegen i Land i Calais, for derfra at besøge det franske Hof. Allgemeine Zeitung, anfører af Prindsens Skrivelse til de 3 allierede Magters Gesandtere blandt Andet Følgende: "Undertegnede føler paa det dybeste, hvor høist smig rende for ham den Ære er, som de ophøiede Souverainer have behaget at vise ham ved at udvælge ham til at bringe deres høimodige Planer med Hensyn til den græske Stat i Udførelse; imidlertid ville han kun slet lønne den Tiltroe de høie Magter sætte til ham, naar han ikke fremlagde for dem følgende Betragtninger o. s. v.; han yttrede derfor det Ønske: 1) At de høie Magter, der have undertegnet Tractaten af 6te Juli 1827 huldrigst ville skjænke den nye græske Stat en fuldstændig Garantie; ligesom ogsaa give Løfte og Bistand, i Tilfælde af et fremmed Angreb. 2) At de græske Jndvaanere paa Øerne Candien og Samos, som skulle tilbagegives Porten, ved de høie Magters Mægling, maatte erholde en saa nøie bestemt og forbedret borgerlig og religiøs Forfatning, at de finde sig beskyttet mod Drillerie, der kunne give Anledning til Blodsudgydelse. 3) De høie Magter ville naadigst behage at bestemme de nye Grændser mod Vesten, saaledes at de gik fra Aspropotamas's venstre Strandbred til de mod Norden bestemte Grændser, løb frem til CantonVlorløs og derfra strækker sig Øst til den af Naturen dannede Bjerggrændse, som slutter sig til Bjerget Oeta. 4) At de høie Magter ville tilstaae den græske Stat Pengeunderstøttelser, der vare tilstrækkelige til dens Fornødenheder, indtil samme ved egne Hjælpekilder igjen har vundet Kraft, da den provisoriske Regjering hidindtil kun har kunne bestaae ved Hjælp af Subsidier; og 3) At Magterne ville tilstaae den nye Souverain af Grækerland saalænge en Bistand af Tropper, tilat han kan være i Stand til at faae det Nødvendige organiseret. Jfølge Breve fra de joniske Øer, har Præsidenten Grev Capodistrias meddeelt den lovgivende Forsamling Jndholden